| **Dāvis Stalts** |
| --- |
|  |
| Davis Staltas (2011 m.) |
| Gimė | 1982 m. vasario 23 d. (42 metai)Ryga, Latvija |
| Tautybė | lyvis |
| Tėvas | Dainis Stalts |
| Motina | Helmī Stalte |
|  |
| Veikla | žurnalistas, muzikas, politikas |

**Davis Staltas** (latv. *Dāvis Stalts*, g. 1982 m. vasario 23 d. Ryga, Latvija) – lyvių tautybės Latvijos politikas, muzikas ir žurnalistas, buvęs Lyvių sąjungos valdybos pirmininkas. Rygos tarybos deputatas, buvęs XI Saeimos deputatas. Yra atstovavęs keletui politinių partijų, paskutinė iš jų – konservatorių.

Biografija
----------

Davis Staltas – jauniausias vaikas lyvių aktyvistų Staltų šeimoje. Jo tėvai – Dainis Staltas ir Helmė Staltė – folkloristai ir lyvių kultūros puoselėtojai, abu irgi veikliai dalyvavę politikoje; Dainis Staltas kelias Saeimos ir Rygos tarybos kadencijas dirbo deputatu. Savo ruožtu sesuo Julgė Staltė yra muzikė, folkloro ansamblio „Skandinieki" vadovė. Brolis Raigas Staltas (1967–2014) buvo muzikas, vienas iš pirmųjų dūdmaišių pūtimo tradicijos atnaujintojų Latvijoje.

Išsilavinimą įgijo Rygos estų pradinėje mokykloje ir Rygos Šiaurės šalių gimnazijoje, studijavo Latvijos universitete. Dirbo Apsaugos ministerijos Šauktinių ir jaunųjų gynėjų centro laikraščio „Tēvijas Sargs" („Tėvynės sargas") žurnalistu. Yra buvęs Lyvių sąjungos pirmininku.

D. Staltas yra latvių studentų korporacijos „Patria" narys.

Politinė veikla
---------------

Per 2009 m. Latvijos savivaldybių rinkimus nuo „Piliečių sąjungos" sąrašo startavo Rygos tarybos rikimuose. 2011 m. išstojo iš „Piliečių sąjungos" ir subūrė „Demokratiškų patriotų" draugiją, kurios frakcijai Rygos taryboje atstovavo ir vėliau. Ėjo draugijos valdybos pirmininko pavaduotojo pareigas.

Kaip nepartinis, 2011 m. nuo Nacionalinio susivienijimo „Visų Latvijai!"–„Tėvynei ir Laisvei/LNNK" sąrašo buvo išrinktas į XI Saeimą. Po ilgai trukusių nesutarimų 2013 m. balandį išstojo iš Nacionalinio susivienijimo Saeimos frakcijos, tačiau pranešė, kad, kaip nepriklausomas deputatas, ir toliau rems Valdžio Dombrobskio vyriausybę.

2014 m. D. Staltas priklausė Naujosios konservatorių partijos steigėjų gretoms. Nuo jos sąrašo nesėkmingai kandidatavo XII Saeimos rinkimuose, taip pat ir 2019 m. Europos Parlamento rinkimuose. 2020 m. nepaprastuosiuose Rygos tarybos rinkimuose išrinktas į savivaldybę. 2023 m. sausį pranešė išstosiantis iš konservatorių partijos, o vėliau buvo vienas iš naujosios Rygos tarybos frakcijos „Kodas Rygai" formuotojų.

Išnašos
-------

1. ↑  Eva Johansone (2018-03-28). „Latvijas ievērojamās dzimtas. Kolkas līvu stiprā ģimene – Stalti". jauns.lv. Nuoroda tikrinta 2022-06-28.
2. ↑  „Raigo Stalts". timenote.info. Nuoroda tikrinta 2022-06-28.
3. ↑  „Par mani". Davisstalts.lv. Suarchyvuotas originalas 2012-02-18. Nuoroda tikrinta 2022-06-27.
4. ↑  „Valsts aģentūras «Tēvijas sargs» 2009. gada darbības rezultāti" (PDF). «Tēvijas sargs». Nuoroda tikrinta 2022-06-27.[neveikianti nuoroda]
5. ↑  „LĪVU SAVIENĪBAS OTRAIS DARBĪBAS POSMS". livones.net. Nuoroda tikrinta 2022-06-27.
6. ↑  „PS pametušie Rīgas domnieki izveido jaunu frakciju 'Demokrātiskie patrioti'". Delfi.lv. Nuoroda tikrinta 2022-06-27.
7. ↑  „Dāvis Stalts". Demokratiskiepatrioti.lv. Suarchyvuotas originalas 2012-05-13. Nuoroda tikrinta 2022-06-27.
8. ↑  „Iepazīsimies - jaunie deputāti: Dāvis Stalts". Tb.lv. Suarchyvuotas originalas 2011-12-24. Nuoroda tikrinta 2022-06-28.
9. ↑  *Deputāts Stalts pametīs NA frakciju Delfi.lv, Nuoroda tikrinta 2022-06-28*
10. ↑  „Deputāti un pieņemšanas laiki". riga.lv. Nuoroda tikrinta 2022-06-28.
11. ↑  „'Konservatīvo' Rīgas domes deputāti izstājas no partijas". *delfi.lv* (latvių). 2023-01-12. Nuoroda tikrinta 2023-02-06.